**KÖZLEKEDÉSMÉRNÖKi szak hallgatói elégedettség értékelése 2018**

A közlekedésmérnöki szak hallgatói a korábbi évek gyakorlatának megfelelően a megadott szempontrendszer szerint értékelték a közlekedésmérnöki szakot. A hallgatók 10,1%-a (10 fő) töltötte ki a kérdőívet.

**A szakon folyó oktatás színvonala**

A hallgatói megítélés folyamatosan javulónak tekinthető. A hallgatók 10%-a szerint magas színvonalúnak, 70% megfelelőnek, 20% pedig hullámzónak ítéli meg oktatás színvonalát.

**A leginkább fejlesztett képességek**

A szakon folyó képzés a hallgatók megítélése szerint leginkább az önálló gondolkodási készség megszerzésének képességét 70%, a lexikális tudást 50%, az önálló tanulást 60%, a kreativitást szintén (40%) fejlesztette. A képzés a csapatmunkában történő munkavégzést 20%-ra ítélték meg a hallgatók. Úgy érzik, hogy megfelelően tudják a megszerzett tudást alkalmazni (40%), illetve a kommunikáció jobban fejlődött (40%) a képzésnek köszönhetően. A vitakészség és az önkifejezés valamint a tolerancia területeit (10%), fejleszteni szükséges

**Az oktatók szakmai felkészültsége**

Az oktatók szakmai felkészültségét a hallgatók 20% kiemelkedőnek, míg 50% megfelelőnek tartja. A hallgatók 30% tartja erősen váltózónak az oktatók felkészültségét.

**Tantárgyi követelményrendszer**

***A tantárgyi követelményrendszer hallgatói megítélése a következő képen alakult***. Magasnak, de teljesíthetőnek tartja a hallgatók 20%-a, magasnak és nehezen teljesíthetőnek tartja 20%, reálisnak közvetített tananyaggal arányosnak tartja a követelményeket a hallgatók 40%-a.

A hallgatók 20%-a tartja alacsonynak a követelményeket.

**Az oktatók és hallgatók viszonya**

Az oktatók és hallgató viszonyát egyre inkább a kölcsönös tisztelet és megbecsülés jellemzi valamint a segítségnyújtás és konzultációs lehetőségek biztosítását is 5,1-5,5-re értékelték a hallgatók egy hatos skálán.

**Gyakorlati képzés**

A szakhoz kapcsolódó gyakorlati képzést a hallgatók döntő többsége jól szervezettnek, átgondoltnak, naprakész tudást biztosítónak tartja 50%. Azok aránya 20% akik szerint jól szervezett, de elavult tudást közvetít. 30% hallgatóknak, akik szerint a gyakorlati képzések rosszul szervezettek és nem töltik be funkciójukat.

**Infrastruktúra**

Jónak minősítették a hallgatók az akadálymentesítés minőségét és a könyvtári szolgáltatásokat (5,1-4,1). A laborok és műhelyek felszereltségét (4,2), a tantermek felszereltségét (4,5), valamint az oktatástechnika fejlesztését (4,8) ítélték. Javult a jegyzetellátottság a duális pályázatnak köszönhetően ezért a hallgatók 4,7-re minősítették. A számítógépek száma 4,4 míg az elérhetőségük 4,8 osztályzatot kapott. Az internet elérhetőségének 2018-ban 4,5-ös a megítélése. Ezeknél a megítéléseknél a maximális érték 6.

**A szak által szervezett tanulmányutak**

A szak által szervezett tanulmányutakkal teljesen elégedett hallgatók száma 30% és azok aránya (60%) akik szerint kevés hallgató számára biztosítanak ilyen lehetőségeket és azoké is akik szerint nem elérhetők ezek a lehetőségek pedig 10%.

**Intézeti adminisztráció**

A tanulmányi és felvételi csoport adminisztráció megítélése, az ügyintézés gyorsasága és pontossága 2,2 pontot kapott, 2,5-re a segítőkészséget, 2,8-ra a fogadóórákat 2,4-re a tájékoztatást értékelték a hallgatók a 6-os skálán. Az intézeti adminisztráció ettől kedvezőbb megítélésben részesült 4,4-4,6-os értékeléssel.

**Kreditek és órarend**

A kreditek elismertetésének hallgatói megítélése 2,67-3, az órarend rugalmas átalakítása viszont 2,9-es értékkel volt elismerve.

**A szak megítélése**

A szak hírnevének hallgatói megítélése 4, piacképességének értékelése és elhelyezkedési esélyeiket is a hallgatók 4,1-4,4-re értékelték.

**Elhelyezkedési szándék**

A kérdőívet kitöltő hallgatók (100%-a) közlekedésmérnökként szeretne elhelyezkedni.

**A hallgatói vélemények alapján megfogalmazott javaslatok az intézeti vezetés felé:**

* A gyakorlati képzés feltételeinek javítására új együttműködési megállapodások megkötése jól felszerelt, korszerű technológiákat alkalmazó ipari üzemekkel (duális képzést folytató cégekkel);
* A duális képzés továbbfejlesztése (cégek számának növelése, új típusú együttműködések – tantervek, tantárgyi programok készítésébe való bevonásuk, ipari szakemberek bevonása az elméleti és a gyakorlati képzésbe,
* A képzés gyakorlatiasabbá tétele (nagyobb óraszámú gyakorlati képzés, üzemi gyakorlatból átvett alkalmazástechnikai feladatok kiadása, stb.),
* Több projektfeladat, a csapatmunkára való felkészítés minél több tárgyból
* Szakmai konferenciák szervezése hallgatók bevonásával, hallgatók részvételének biztosítása;
* Hallgatók országos és nemzetközi versenyekre való felkészítésének támogatása (Pneumobil, Elektromobil, Gokart, Bosch; programozó verseny, stb.);
* Üzemlátogatások (duális cégeknél) számának növelése, szakmai tanulmányi kirándulások szervezése szakmai tárgyakból, új helyszíneken;
* Oktatási infrastruktúra, internetelérés fejlesztése pályázati támogatással;
* CEEPUS, Erasmus+ hallgatói mobilitások ösztönzése, segítése.
* Az oktatók felkészültségének javítása továbbképzések szervezésével.
* A C épület kihasználása laborok tantermek folytonos használata, nyítvatartása.

Nyíregyháza, 2018. június 28.

Dr. Sikolya László főiskolai tanár, szakfelelős